Rikunarita-ORG/Wikinium huggingface dataset:
# Tīmėjuons

Tīmėjuonā
**Tīmėjuons**, kėtap tīmjuons, čiuobroks (luotīnėškā: *Thymus*, onglėškā: *Thyme*, vuokīškā: *Thymian*) ī tuokis gardē kvepons žuolīns.

Tas ī daugiametis žuolīns so golstēs aba kīlontēs somediejosēs stombrēs. Lapā mizerni. Žėidā sogolė̄ i nedėdlius žėidīnielius, rausvuos spalvuos. Žīdia nug biržielė vėdorė lėg rodėnė.

Tīmėjuonā aug sausuos medies, īpatingā šėlūs, anėm tink saulietas vėitas, smiltinga dėrva. Tonkē augėnami žuolėninkūs.

Tīmėjuons gerā tink erbatā, dedams i jiedius (saluotas, mēsa). Tas dėdlis liekarstos nug alsavėma lėgū ī, ramėn, tink bornuos, skūras skalavėmou, vara mīžala.
# Dainė

**Dainė** mozėkuo īr santīkėnā tromps vuokalėnės mozėkas korėnīs, katra gal līdietė mozėkas instromentu akuompanėments. Tonkiausē dainė atlėik vėins atlėkies, ale ana gal būtė atlėikama ė dueta, trijo vuo netgė da daugiau žmuoniu.
# Ubagīstė

Ubagīstė
Ubagīstė Kenėjės ubagīnė
**Ubgaīstė** ī tuokis gīvenėms, kap žmuogos netora ožtektėnā torta, ka galietom liuosā prasimaitintė, apsiriedītė, ka torietom kamė nūlatuos gīvėntė, ka tortietom svēkas gīvenėma sālīgas. Ubagīstie gīvenons žmuogos ubags ī. Ka galietom ėšgīvėntė, ubags ubagaun, dėrb mizernus darbus, sīkēs būn, ka vuog, apiplėšėniej, soktiaun.

Ubgaīstė nūtink dielē vairiū prīžastiu: pavīzdiou, prapoulus tortou gaistrė aba kėtuokiuoj nalaimie, jēb žmuogos nagava juokė palėkėma, jēb natora nūlatėnė darba, jēb tora nuognē daug vāku, jēb ėšleid pėningus alkaguoliou ė kt. Seniau žmuogos bene tonkiausē ubago palėks, jēb ons lėguots, loušos, sens ī. Bėndrā, ubagīstė rondas tenās, kamė gīven par daug žmoniū, ka žemė anūs ėšmaitintom, aba jēb kuokė aukštesnė jiega (valdė, ožkariautuojē) atėm nūlatuos ėš žmoniū anūm torta.

Ubgaīstė sopratėms keitas prīgolamā nug aplinkuos – kap krašts gerā gīven, tap ėr ubagīstė anamė būs laikuoms daug geresnis gīvenėms nekap būn kraštė, katramė daugoms ubagā ī. Skaituoma ī, ka dėdlė dalės Afrėkas, Azėjės, Luotīnu Amerėkas žmuoniū gīven ubagīstie, vuo anuos mažiausē ī Vakarū ė Šiaurės Euruopuo, JAV, Kanaduo, Australėjuo ė Japuonėjuo.
# XX omžios

**Dvėdėšīmts mūso ėras omžios** - šėmta metu laikuotarpės, katras prasėdiėjė 1901 metu sausė 1 dėina ėr pasėbėngė 2000 metu groudė 31 dėina.

Tūkstontmetē: 1 tūkstontmetis - **2 tūkstontmetis** - 3 tūkstontmetis

Omžē: XIX omžios - **XX omžios** - XXI omžios